**Tájékoztató a 2016. évi helyi adó változásokról**

Tájékoztatjuk az adó beszedésére kötelezetteket, és az adóalanyokat hogy **2016. január 1. napjától** az alábbi helyi adó változások lépnek hatályba:

* az **idegenforgalmi adó mértéke** személyenként és vendégéjszakánként **500 forint**,
* az **építményadó mértéke**:
1. szállásépület, szálláshely –ide nem értve az egyéb szálláshelyet– esetén 1000 forint/m2/év;
2. kereskedelmi egység, iroda, szolgáltató tevékenység végzésére szolgáló építmény esetén, ide nem értve az *a)* pont hatálya alá tartozó építményeket, 800 forint/m2/év;
3. lakás, lakóépület, a lakáshoz, üdülőhöz tartozó gépjárműtároló és minden más az *a)* és *b)* pont hatálya alá nem tartozó építmény esetén 600 forint/m2/év.

Az Önkormányzat továbbra is 100%-os **adókedvezményt** biztosít azon lakás, és a lakáshoz tartozó rendeltetésszerűen használt gépjárműtároló tulajdonosai részére - tulajdonuk arányában -, akik tárgy év január 1. napján az adott ingatlanban lakóhellyel tartózkodnak.

Hévíz, 2015. december 2.

Hévízi Polgármesteri Hivatal